
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 14 

12 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ομάδας ελέγχου για τη διενέργεια ελέγχου 

στο ΕΠ Αλιείας ΚΑΝ (ΕΚ) 3699/93. 1 

Καθορισμός ωριαίας αποζημίωσης του προσωπικού 
που διδάσκει στις Σχολές της Πυροσβεστικής Ακα¬ 
δημίας. 2 

Καθορισμός της πλέον ζητούμενης τιμής (Π.Ζ.Τ.) λια¬ 
νικής πώλησης των τσιγάρων. 3 

Καθιέρωση υπερωριακής κ.λ.π. εργασίας για υπάλλη¬ 
λο του Υπουργείου Δημόσιας Τάξης που έχει δια¬ 
τεθεί για την προσωπική ασφάλεια του Δημάρχου 

Αθηναίων. 4 

Καθορισμός αμοιβής της Νομοπαρασκευαστικής 

Επιτροπής. 5 

Έγκριση υπερωριακής εργασίας υπαλλήλων με σχέση 
εργασίας ιδιωτικού δικαίου αορίστου χρόνου του 

Εμμίσθου Υποθηκοφυλακείου Πατρών. 6 

Συνεργασία ΕΦΕΤ με τους φορείς που διενεργούν 

ελέγχους στον τομέα των τροφίμων. 7 

Καθορισμός ύψους επιδόματος οίκοι ενδιαίτησης. 8 

Τροποποίηση του Κανονισμού Οργάνωσης και Λει¬ 
τουργίας της Εστίας Ναυτικών. 9 


ΑΠΟΦΑΣΕΙ Σ 

Αριθ. 2/77913/Γ0041 (1) 

Σύσταση ομάδας ελέγχου για τη διενέργεια ελέγχου στο 
ΕΠ Αλιείας ΚΑΝ (ΕΚ) 3699/93. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: α) του άρθρου 6του Ν.2187/94 «Ειδικό 
Συντονιστικό Όργανο Ελέγχου των προγραμμάτων που 
χρηματοδοτούνται απάτην ΕΕ», όπως τροποποιήθηκε με 
το άρθρο 17του Ν. 2592/98 (ΦΕΚ57Α/18.3.98). 

β) του Ν.2081/92 «Ρύθμιση του θεσμού των Επιμελητη¬ 
ρίων κλπ. (Α. 154). 

γ) του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 


γάνου Ελέγχου των προγραμμάτων που χρηματοδοτού¬ 
νται απάτην ΕΕ» (Α.219). 

2. Την αριθμ. 1039386/441/Α0006/21.4.2000 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών. (ΦΕΚ 571 τ.Β'). 

3. Την αριθμ. 16326/ΔΙΟΕ 318/19.4.2000 απόφαση ανά¬ 
θεσης αρμοδιοτήτων του Υπουργού Εθνικής Οικονομίας 
στους Υφυπουργούς Εθνικής Οικονομίας (ΦΕΚ 566 τ.Β'). 

4. Την Κοινή Απόφαση των Υπουργών Εθνικής Οικονο¬ 
μίας και Οικονομικών αριθμ. 2076149/10990/27.10.1997 
«Καθορισμός αποζημίωσης του Ειδικού Συντονιστικού 
Οργάνου Ελέγχου και των Ομάδων Ελέγχου των Προ¬ 
γραμμάτων που χρηματοδοτούνται από την Ευρωπαϊκή 
Ένωση» (ΦΕΚ 993Β/7.11.97). 

5. Το έγγραφο με αριθμό 288343/27.10.2000 της Δ/νσης 
θαλάσσιας Αλιείας του Υπουργείου Γεωργίας. 

6. Την απόφαση Ε(96) 482/24.4.96 που αφορά την έγκρι¬ 
ση του Πολυταμειακού Επιχειρησιακού Προγράμματος 
Τεχνικής Βοήθειας και την αριθμ. 8287/7.3.97 απόφαση 
του Υφ. Εθνικής Οικονομίας. 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη για αμοιβή των ελεγκτών, η 
οποία βαρύνει τον ΚΑΕ 0515 φορέα 140 του Υπουργείου 
Οικονομικών, ενώ οι δαπάνες μετακίνησης και διαμονής 
θα βαρύνουν τις πιστώσεις του ΕΠ Τεχνικής Βοήθειας 
ΚΠΣ και η ημερήσια αποζημίωση θα βαρύνει την από 
12.6.96 σύμβαση. 

8. Την αριθμ. 25102/ΔΕΦΕ1393/12.6.96 απόφαση του 
Υπ. Εθνικής Οικονομίας. 

9. Την ανάγκη ουσιαστικού ελέγχου στο ΕΠ Αλιείας 
ΚΑΝ (ΕΚ) 3699/93 στα πλαίσια ελέγχου των προγραμμά¬ 
των που χρηματοδοτούνται από την Ευρ. Ένωση, σύμφω¬ 
να με τις διατάξεις του Καν. 2064/97, με τη συμμετοχή 
υπαλλήλων του ΥΠΕΘΟ, σύμφωνα με την παρ. 5 του άρ¬ 
θρου 2 του Π.Δ. 393/94. 

10. Τοπρόγραμμα ελέγχων έτους 2000 του ΕΣΟΕ, απο¬ 
φασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο ΕΠ Αλιείας ΚΑΝ (ΕΚ) 3699/93 και 
ορίζουμε ως μέλη της ομάδας τους εξής : 

α. Μητροπούλου Χριστίνα, Υπάλληλο του ΓΛΚ (Υ.Δ.Ε. 
στη Νομαρχία Ανατολικής Αττικής) 

β. ΤουρκολιάΑθηναϊδα,Υπάλληλο του ΓΛΚ, (Δ41) 

β. Χατζιδάκη Χρυσούλα, Υπάλληλο του ΓΛΚ Υπ. Γεωρ¬ 
γίας (Δ/νση θαλάσσιας Αλιείας) 

γ. Αρμάο Παντελή, Υπάλληλο του ΓΛΚ Υπ. Εθν.Οικ. 
(Δνση Σχεδιασμού και Αξιολόγησης Περ. Πολιτικής & 
Προγρ/των) 

2. Ο έλεγχος θα διενεργηθεί στο Νομό Μεσσηνίας και 
συγκεκριμένα θα ελεγχθεί το Τ μήμα Αλιείας του ανωτέρω 
Νομού και οι φορείς που αναφέρονται στο υπό στοιχείο 5 
του προοιμίου έγγραφο του Υπ. Γεωργίας, οι οποίοι υλο¬ 
ποίησαν επενδυτικά σχέδια στα πλαίσια του ΕΠ Αλιείας 
ΚΑΝ (ΕΚ) 3699/93. 

3. Έργο της Ελεγκτικής Ομάδας είναι η διενέργεια 
ελέγχου στο παραπάνω αναφερόμενο πρόγραμμα και συ¬ 
γκεκριμένα: 

α) η διαπίστωση της ορθής υλοποίησης των επί μέρους 
ενεργειών σύμφωνα με τις Εθνικές και Κοινοτικές διατά¬ 
ξεις και της ύπαρξης επαρκούς διαδρομής ελέγχου. 

β) η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών που έγι¬ 
ναν από τους ανωτέρω φορείς και 

γ) η επιτόπια εξακρίβωση της υλοποίησης του φυσικού 
αντικειμένου των ελεγχομένων σχεδίων. 

4. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τοντρόπο που αναφέρεται στην αριθμ. 7/6.2.96 απόφαση 
του ΕΣΟΕ. 

5. Ο έλεγχος μαζί με τις ημέρες μετακίνησης θα διαρκέ¬ 
σει από 15.1.2001 μέχρι και 20.1.2001. 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο ΕΣΟΕ 
για μελέτη και επεξεργασία. 

7. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 4 του προοιμίου 
απόφαση αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

X. ΠΑΧΤΑΣ Γ. ΔΡΥΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 


Αριθ. 2/81325/0022 (2) 

Καθορισμός ωριαίας αποζημίωσης του προσωπικού που 
διδάσκει στις Σχολές της Πυροσβεστικής Ακαδημίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

I. Τις διατάξεις: 

1.1. Του άρθρου 20 παρ.1 του Ν.1481/84 (Α' 152) «Ορ¬ 
γανισμός Υπουργείου Δημόσιας Τάξης» 

1.2. Του άρθρου 1 του Ν. 1590/86 (Α'49) «Τροποποίηση 
διατάξεων του Ν. 1481/84». 

1.3. Της παρ.1 του άρθρου 6 του Ν. 1256/82 (Α'65) όπως 
αντικαταστάθηκε μετο άρθρο 4του Ν.2303/95 (Α’ 80) «Γ ια 
τηνπολυθεσία και την πολύ απασχόληση και την καθιέρω¬ 
ση ανωτάτου ορίου απολαβών στο Δημόσιο Τομέα κ.λπ.» 

1.4. Του Π.Δ. 370/87 (Α' 166) «Ρύθμιση θεμάτων του Πυ¬ 
ροσβεστικού Σώματος». 

1.5. Του Π.Δ. 174/83 (Α' 68) «Κανονισμός Πυροσβεστι¬ 
κής Σχολής». 


1.6. Τις διατάξεις της υπ’ αρ. 1039386/441/α0006/2000 
απόφασης του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

2. Την υπ’ αριθμ. Β2/6935 από 20.12.1982 Κοινή Απόφα¬ 
ση των Υπουργών Προεδρίας της Κυβέρνησης Εθνικής 
Παιδείας και Οικονομικών (Β' 1082) σχετική. 

3. Το γεγονός ότι από την παρούσα απόφαση θα προ- 
κληθεί σε βάρος του Κρατικού προϋπολογισμού, δαπάνη 
ύψους 13.293.600 δρχ. η οποία για το οικονομικό έτος 
2001 θα καλυφθεί από τις πιστώσεις υπό Κ.Α.Ε. 0517 και 
0535 στον προϋπολογισμό εξόδων Υ.Δ.Τ. υπό Ε.Φ.43-120 
«Πυροσβεστικό Σώμα», ενώ η δαπάνη του αυτού ύψους 
για καθένα από τα επόμενα οικονομικά έτη 2002, 2003, 
2004,2005 και 2006 και θα καλύπτεται από τις σχετικές πι¬ 
στώσεις που θα εγγράφονται κατ’ έτος στον Προϋπολο¬ 
γισμό εξόδων Πυρ/κού Σώματος, αποφασίζουμε: 

1. Καθορίζουμε την αποζημίωση για κάθε ώρα θεωρητι¬ 
κής ή πρακτικής διδασκαλίας του προσωπικού που διδά¬ 
σκει στις Σχολές και τα Κέντρα Εκπαίδευσης ή Μετεκπαί¬ 
δευσης του Πυρ/κού Σώματος, κατά κατηγορία ως εξής 

1.1. Κατηγορία διδακτικού ερευνητικού προσωπικού 
των Ανωτάτων Εκπαιδευτικών Ιδρυμάτων και διδακτικού 
προσωπικού που αποτελείται από δικαστικούς λειτουρ¬ 
γούς. 

(1) Καθηγητές Α.Ε.Ι, και ανώτατοι δικαστικοί λειτουργοί 
δραχμές 12.000. 

(2) Αναπληρωτές καθηγητές Α.Ε.Ι, και ανώτεροι δικα¬ 
στικοί λειτουργοί δρχ. 10.000. 

(3) Επίκουροι καθηγητές Α.Ε.Ι, και κατώτεροι δικαστικοί 
λειτουργοί δρχ. 9.000. 

(4) ΛέκτορεςΑ.Ε.Ι. δρχ. 7.000 

(5) Το συνολικό ποσό της αποζημίωσης δεν μπορεί να 
υπερβαίνει τα 3/4 των αποδοχών της θέσης του διδακτι¬ 
κού προσωπικού των Α.Ε.Ι. 

(6) Το σύνολο των μηνιαίων απολαβών των παραπάνω 
δεν μπορεί να υπερβαίνει το ανώτατο όριο απολαβών της 
παρ. 1 του άρθρου 6του Ν. 1256/82 (Α’65), όπως αντικα- 
ταστάθηκε από το άρθρο 4 του Ν.2303/95 (Α’ 80). 

1.2. Κατηγορία εκπαιδευτικού προσωπικού που αποτε- 
λείται από ιδιώτες καθηγητές που απασχολούνται με σχέ¬ 
ση εργασίας ιδιωτικού δικαίου: 

(1) Κάτοχοι μεταπτυχιακού τίτλου δρχ. 8.000. 

(2) Κάτοχοι πτυχίου Α.Ε.Ι, δρχ. 6.000 

(3) Πτυχιούχοι Ανωτέρας Σχολής ή Κολεγίου 3ετούς 
φοιτήσεως μετά τις σπουδές στη Δευτεροβάθμια Εκπαί¬ 
δευση ή πτυχιούχοι ξένης γλώσσας δρχ.5.000. 

(4) Εκπαιδευτές ξένων γλωσσών, που δεν έχουν πτυχίο 
Ανωτέρας Σχολής ή Κολεγίου 3ετούς φοιτήσεως, μετάτις 
σπουδές στη Δευτεροβάθμια Εκπαίδευση δρχ. 4.000. 

(5) Εκπαιδευτές που δεν έχουν πτυχίο Ανωτέρας Σχο¬ 
λής δρχ. 3.000. 

(6) Οι ώρες θεωρητικής και πρακτικής διδασκαλίας για 
κάθε καθηγητή δεν μπορούν να υπερβούν τις δέκα (10) 
την εβδομάδα. 

1.3. Κατηγορία εκπαιδευτικού προσωπικού που αποτε- 
λείται από μόνιμους πολιτικούς υπαλλήλους, Πυρ/κούς 
υπαλλήλους και στρατιωτικούς ανεξάρτητα από το αν αυ¬ 
τό τελεί στην ενέργεια ή στη σύνταξη: 

(1) Ανώτατοι Αξιωματικοί του Πυροσβεστικού Σώματος, 
της Ελληνικής Αστυνομίας του Λιμενικού Σώματος και 
των Ενόπλων Δυνάμεων, δρχ. 8000. 

(2) Πύραρχοι και εξομοιούμενοι των Ενόπλων Δυνάμε- 

ων, της Ελληνικής Αστυνομίας, του Λιμενικού Σώματος 
και πολιτικοί υπάλληλοι με θέση Διευθυντή δρχ. 6.000 . 

(3) Αντιπύραρχοι και Επιπυραγοί και εξομοιούμενοιτων 
Ενόπλων Δυνάμεων, της Ελληνικής Αστυνομίας, του Λι¬ 
μενικού Σώματος και πολιτικοί υπάλληλοι με θέση Τμημα- 
τάρχη, δρχ. 5.000. 

(4) Κατώτεροι Αξ/κοι του Πυρ/κού Σώματος της Ελληνι¬ 
κής Αστυνομίας, του Λιμενικού Σώματοςτων Ενόπλων Δυ¬ 
νάμεων και πολιτικοί υπάλληλοι με βαθμό Α’ η Β’ δρχ. 
4.000. 

(5) Πυρονόμοιτου Πυρ/κού Σώματος καιεξομοιούμενοι 
των Ενόπλων Δυνάμεων, Αρχ/στες και Πυρ/στες δρχ. 
2 . 000 . 

(6) Η αποζημίωση της παρ.αυτής καταβάλλεται στο δι¬ 
δακτικό προσωπικό για κάθε ώρας συμμετοχής του στο 
εκπαιδευτικό συμβούλιο της οικείας Σχολής. 

(7) Για τους απόστρατους λαμβάνεται υπόψη ο απο- 
στρατευτικός βαθμός. 

(8) Η διδασκαλία από τους παραπάνω πρέπει να παρέ¬ 
χεται ανεξάρτητα από τα κύρια καθήκοντα του διδάσκο¬ 
ντος. 

(9) Τ ο σύνολο των κάθε φύσης απολαβών των διδασκό¬ 
ντων δεν μπορεί να υπερβαίνει το 30% του συνόλου των 
αποδοχών της οργανικής τους θέσης για τους ευρισκό¬ 
μενους στη ενέργεια και το ανώτατο όριο απολαβών του 
άρθρου 6του Ν. 1256/82 (Α' 65), όπως αντικαταστάθηκε 
με το άρθρο 4 του Ν.2303/95 (Α'80). 

(10) Δεν δικαιούνται αποζημίωσης οι υπηρετούντες στις 
Σχολές της Πυρ/κης Ακαδημίας ως τοποθετημένοι, απο- 
σπασμένοιή προσκολλημένοι για τη διδασκαλία μαθημά¬ 
των, όταν η υποχρέωση αυτή ανάγεται στα καθήκοντά 
τους. 

2. Τα δικαιολογητικά πληρωμής της αποζημίωσης, 
εκτός από τα προβλεπόμενα με τις ισχύουσες διατάξεις, 
ορίζονται ως εξής: 

2.1 Απόσπασμα απόφασης διορισμού του δικαιούχου, 
ως καθηγητή. 

2.2.Αντίγραφο απόφασης καθορισμού της αποζημίω¬ 
σης. 

2.3 Κατάσταση πληρωμής της αποζημίωσης. 

3. Η πληρωμή της αποζημίωσης και οι κρατήσεις σε βά¬ 
ρος της, ενεργούνται σύμφωνα με τις ισχύουσες διατά¬ 
ξεις. 

4. Η παρούσα απόφαση ισχύει από 1.1.2001, οπότε κα- 
ταργείται η προηγούμενη όμοια απόφαση 2/39577/0022/ 
28.6.1999 (1487 τ.Β'/21.7.1999). 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 27 Δεκεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣ ΧΡΥΣΟΧΟΪΔΗΣ 


Αριθ. Φ.17/6 (3) 

Καθορισμός της πλέον ζητούμενης τιμής (Π.Ζ.Τ.) λιανι¬ 
κής πώλησης των τσιγάρων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1)Τις διατάξεις του άρθρου 42 του Ν.2127/1993 (ΦΕΚ 
48/Α/1993), όπως ισχύει, με τις οποίες εξουσιοδοτείται ο 


Υπουργός των Οικονομικών να καθορίζει με απόφασή του 
την πλέον ζητού μενη τιμή των τσιγάρων, για τον υπολογι¬ 
σμό της φορολογικής επιβάρυνσης αυτών. 

2) Την αριθμ. 1039386/441/Α0006/21.4.2000 κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». (ΦΕΚ 922/Β). 

3) Τα τηρούμενα από την Υπηρεσία μας στοιχεία, σχετι¬ 
κά με τη φορολογία και τις τιμές καταναλωτή των προϊό¬ 
ντων αυτών. 

4) Ότι από τις διατάξεις της παρούσας δεν προκαλείται 
δαπάνη στον Κρατικό Προϋπολογισμό, αποφασίζουμε: 

1. Για τον υπολογισμό, από 15 Ιανουάριου 2001, του Ει¬ 
δικού Φόρου Κατανάλωσηςτωντσιγάρων, κατ’εφαρμογή 
των διατάξεων του άρθρου 42 του Ν.2127/1993, όπως 
ισχύει, ορίζουμε ως πλέον ζητούμενη τιμή λιανικής πώλη¬ 
σης των τσιγάρων, το ποσό των επτακοσίων (700) δρχ. το 
πακέτο των είκοσι (20) τεμαχίων ή τριάντα πέντε χιλιάδων 
(35.000) δραχμών ανά φορολογική μονάδα. 

2. Με βάση την τιμή αυτή, από την παραπάνω ημερομη¬ 
νία, ο πάγιος φόρος κατανάλωσης των τσιγάρων διαμορ¬ 
φώνεται από τις 1182,1875 στις 1273,125 δραχμές η φο¬ 
ρολογική μονάδα (1Φ.Μ. = 1.000τσιγάρα). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2001 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 


Αριθ. 2/87002/0022 (4) 

Καθιέρωση υπερωριακής κ.λ.π. εργασίας για υπάλληλο 
του Υπουργείου Δημόσιας Τάξης που έχει διατεθεί για 
την προσωπική ασφάλεια του Δημάρχου Αθηναίων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 7 του ν.754/1978 όπως τρο¬ 
ποποιήθηκαν και συμπληρώθηκαν με τις όμοιες του άρ¬ 
θρου 5 του ν. 1071/1980 «Περί αυξήσεως αποδοχών των 
δημοσίων υπαλλήλων πολιτικών στρατιωτικών κ.λ.π. 
(ΦΕΚ75/80 Α') σε συνδυασμό με τις διατάξειςτου άρθρου 
17 του ν. 1505/84 «Αναδιάρθωση μισθολογίου προσωπι¬ 
κού της Δημόσιας Διοίκησης και άλλες διατάξεις» (ΦΕΚ 
194/1984 Α') όπως τροποποιήθηκαν με το άρθρο 7 του 
ν. 1810/1988 (ΦΕΚ 223/88 Τ.Α'). 

2. Τις διατάξεις του άρθρου 18 του ν.2470/97 (ΦΕΚ 
40/1997 Τ.Α), όπως αντικαταστάθηκε με το άρθρο 15 του 
Ν.2592/98. 

3. Το αριθ. 124865/13.11..2000 έγγραφο του Δήμου 
Αθηναίων, σχετικά με την καθιέρωση υπερωριακής κ.λ.π. 
εργασίας στον Αστυφύλακα Κων/νο Τερζή. 

4. Το αριθμ.246600/3/9-Β/28.9.2000 έγγραφο ΓΑΔΑ με 
το οποίο διατέθηκε ο ανωτέρω για την προσωπική ασφά¬ 
λεια του Δημάρχου Αθηναίων. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 417.500 δρχ. περίπου σε 
βάρος του προϋπολογισμού του Δήμου Αθηναίων στον 
οποίο υπάρχει πίστωση στον Κ.Α. 91.01.5.99/60.50. 

6. Την αριθμ. πρωτ. ΔΙΔΚ/Φ. 1/2/11187/12.5.2000 (ΦΕΚ 

630/Β/12.5.2000) Κοινή Απόφαση του Πρωθυπουργού και 
της Υπουργού Εσωτερικών Δημόσιας Διοίκησης και Απο¬ 
κέντρωσης «Ανάθεση αρμοδιοτήτων της Υπουργού Εσω¬ 
τερικών, Δημόσιας Διοίκησης και Αποκέντρωσης στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης Λεωνίδα Τζανή και Κων/νο Καϊσερλή». 

7. Την αριθμ.1039386/441/Α0006/21.4.2000 (ΦΕΚ 571/ 
Τ.Β/21.4.2000) απόφαση του Πρωθυπουργού και Υπουρ¬ 
γού Οικονομικών «Ανάθεση αρμοδιοτήτων στους Υφυ¬ 
πουργούς Οικονομικών». 

8. Την αριθμ.2/80345/0004/8.11.99 (ΦΕΚ 2040/Β/ 
19.11.99) απόφαση του Υπουργού ΕΣΔΔΑ και του Υφυ¬ 
πουργού Οικονομικών «Μεταβίβαση εξουσίας υπογραφής 
σύμφωναμετοαρθ.7παρ.1 Ν.1943/91», αποφασίζουμε: 

Εγκρίνουμε γιατο χρονικό διάστημα από 20.11.2000 μέ- 
χρι31.12.2000 

α) Την καθιέρωση υπερωριακής απογευματινής εργα¬ 
σίας για έναν (1) Αστυφύλακα, που διατέθηκε από το 
Υπουργείο Δημόσιας Τάξης για την προσωπική ασφάλεια 
του Δημάρχου Αθηναίων μέχρι 120 ώρες συνολικά ήτοι 40 
ώρες το μήνα. 

β) Την καθιέρωση για τον ανωτέρω και γιατο ίδιο χρονικό 
διάστημα νυχτερινής εργασίας και εργασίας κατά τις Κυ¬ 
ριακές και εξαιρέσιμες ημέρες 150 ώρες συνολικά ως εξής: 

1. εργασία Κυριακών και εξαιρέσιμων ημερών 90 ώρες 
ήτοι 30 ώρες το μήνα και 

2. νυχτερινή εργασία εργασίμων ημερών 60 ώρες, ήτοι 
20 ώρες το μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2000 
Οι Γ ενικοί Γ ραμματείς 

Υπ. Εσωτερικών Δημόσιας Δημοσιονομικής Πολιτικής 
Διοίκησης & Αποκέντρωσης Υπ. Οικονομικών 

Π. ΒΑΣΙΛΕΙΟΥ Γ. ΚΟΥΣΟΥΛΑΚΟΣ 

Αριθ. 2/86399/0022 (5) 

Καθορισμός αμοιβής της Νομοπαρασκευαστικής 
Επιτροπής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ -ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του ν. 1558/85 (ΦΕΚ.137/Α/85 ) «Κυβέρνηση και Κυ¬ 
βερνητικά όργανα.» 

β) Του Ν.Δ. 400/70 (ΦΕΚ 10/Α) «Περί Ιδιωτικής Επιχει- 
ρήσεως Ασφαλίσεως». 

γ) Του Ν. 1256/82 (ΦΕΚ65/Α) σχετικά με την πολυθεσία 

δ) Του ν. 2470/97 (ΦΕΚ 210/Α) «Αναμόρφωση μισθολο¬ 
γίου προσωπικού της δημόσιας διοίκησης και άλλες συ¬ 
ναφείς διατάξεις» 

ε) το Π.Δ. 27/96 (ΦΕΚ 194/Α) «Συγχώνευση των Υπουρ¬ 
γείων Τουρισμού Βιομηχανίας-Ενέργειας-Τεχνολογίας 
και Εμπορίου στο Υπουργείο Ανάπτυξης». 

στ) του Π.Δ. 59/96 (ΦΕΚ: 51/Α) «Σύσταση Γ ενικής Γ ραμ- 
ματείας Εμπορίου στο Υπ. Ανάπτυξης». 

ζ) το Π.Δ. 397/88 (Φ.Ε.Κ. 185/Α) «Οργανισμός του 
Υπουργείου Εμπορίου». 

2. Τις αποφάσεις, 

α) 2/80345/0004/8.11.99 των Υπουργών Οικονομικών 


και Ανάπτυξης μεταβίβαση εξουσίας υπογραφής σύμφω¬ 
να με το άρθρο 7 παρ. 1 του Ν. 1943/91 στους Γενικούς 
Γ ραμματείς. 

β) Κ3-2246/4.4.2000 των Υπουργών Εθν.Οικονομίας-Οι- 
κονομικων και Ανάπτυξης «Συγκρότηση Νομοπαρασκευ¬ 
αστικής Επιτροπής». 

3. Τη σημαντικότητα του έργου της ανωτέρω νομοπα¬ 
ρασκευαστικής επιτροπής που είναι η μεταφορά στο εθνι¬ 
κό μας δίκαιο της οδηγίας 98/78/ΕΕ σχετικά με την συ¬ 
μπληρωματική εποπτείατων ασφαλιστικών επιχειρήσεων 
στο πλαίσιο ενός ασφαλιστικού ομίλου, αποφασίζουμε: 

1. Καθορίζουμε την αμοιβή του προέδρου, των μελών, 
και των γραμματέων 

της παραπάνω επιτροπής , ως κατωτέρω κατά μήνα: 
α) του προέδρου δρχ. 80.000 
β) κάθε μέλους « 70.000 
γ) κάθε γραμματέα « 50.000 

2. Η παραπάνω αμοιβή τελεί υπό τον όρο πραγματοποί¬ 
ησης πέντε (5) συνεδριάσεων το μήνα και αφορά περίοδο 
δύο (2) μηνών. 

3. Σε περίπτωση πραγματοποίησης κατά μήνα μικρότε¬ 
ρου αριθμού συνεδριάσεων η μηνιαία αμοιβή θα μειώνε¬ 
ται ανάλογα. 

4. Εάν κάποιο μέλος δεν μετάσχει σε κάποια συνεδρία¬ 
ση η αμοιβή του εξευρίσκεται με πολλαπλασιασμό της 
αναλογούσης στον αριθμό των πραγματοποιηθεισών συ¬ 
νεδριάσεων αμοιβής επί το πηλίκο της διαίρεσης του 
αριθμού των συνεδριάσεων που μετείχε δια του αριθμού 
των συνεδριάσεων που πραγματοποιήθηκαν. 

5. Η συμμετοχή στις συνεδριάσεις θα βεβαιώνεται από 
τον πρόεδρο της επιτροπής. 

6. Οι εργασίες της Επιτροπής θα παρέχονται εκτός των 
ωρών λειτουργίας των Δημοσίων Υπηρεσιών, και σε χρό¬ 
νο που δεν καλύπτεται από υπερωριακή αποζημίωση. 

7. Η κατά τα ανωτέρω αποζημίωση υπόκειται στους πε¬ 
ριορισμούς του άρθρου 6 του Ν. 1256/82 όπως τροπο¬ 
ποιήθηκε με το άρθρο 33 του Ν. 1326/83 και αντικαταστά- 
θηκε από το άρθρο 4 του Ν.2303/95. 

8 .Η δαπάνη που προκαλείται από την παρούσα απόφα¬ 
ση ανέρχεται σε δρχ. 600.000 για κάθε μήνα και συνολικά 
για τους δύο μήνες στο ποσό των 1.200.000 δρχ. και θα 
καλυφθεί από τον τακτικό προϋπολογισμό της Γενικής 
Γραμματείας Εμπορίου του Υπ.Ανάπτυξης, στον οποίο γί¬ 
νεται σχετική πρόβλεψη στον ΚΑΕ 515. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Δεκεμβρίου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπ. Οικονομικών Ανάπτυξης 

ΙΩΑΝ. ΚΟΥΣΟΥΛΑΚΟΣ ΑΝ. ΠΑΠΑΘΑΝΑΣΟΠΟΥΛΟΣ 

Αριθ. 2/84584/0022 (6) 

Έγκριση υπερωριακής εργασίας υπαλλήλων με σχέση 
εργασίας ιδιωτικού δικαίου αορίστου χρόνου του Εμ¬ 
μίσθου Υποθηκοφυλακείου Πατρών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 του Ν.2470/97 (ΦΕΚ 

40/Α/97) «Αναμόρφωση μισθολογίου του προσωπικού 
της Δημόσιας Διοίκησης και άλλες συναφείς διατάξεις 
«όπως αντικαταστάθηκαν με τις διατάξεις του άρθρου 15 
του Ν.2592/98 (ΦΕΚ57/Α/98) «Αναπροσαρμογή συντάξε¬ 
ων πολιτικών συνταξιούχων του Δημοσίου, ρύθμιση συ- 
νταξιοδοτικών θεμάτων και άλλες διατάξεις». 

2. Την επιτακτική ανάγκη προσφοράς υπηρεσιών από 
τους υπαλλήλους του Εμμίσθου Υποθηκοφυλακείου πέ¬ 
ραν του κανονικού ωραρίου εργασίας για την αντιμετώπι¬ 
ση των ηυξημένων και επειγουσών υπηρεσιακών αναγκών 
λόγω έλλειψης προσωπικού αφενός και αύξησης του 
όγκου των συναλλαγών αφετέρου. 

3. Την αριθμ. 2/80345/0004/8.11.1999 απόφαση «Μετα¬ 
βίβαση εξουσίας υπογραφής σύμφωνα με το άρθρο 7 
παρ.1 του Ν. 1943/1991». 

4. Την με αρ. πρωτ. 6085/6.12.2000 άδεια υπερωριακής 
εργασίας της Επιθεώρησης Εργασίας Αχάΐας. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη δρχ. 200.000 σε βάρος του κρα¬ 
τικού προϋπολογισμού η οποία θα καλυφθεί από τις εγ¬ 
γεγραμμένες πιστώσεις του προϋπολογισμού του 
Υπουργείου Δικαιοσύνης. (Φορέας 17130-ΚΑΕ 521), απο¬ 
φασίζουμε: 

Εγκρίνουμε την υπερωριακή απασχόληση ενός (1) 
υπαλλήλου με σχέση εργασίας ιδιωτικού δικαίου αορί¬ 
στου χρόνου του Έμμισθου Υποθηκοφυλακείου Πατρών, 
μέχρι 120 ώρες, για το Β' εξάμηνο 2000 

Τα δικαιολογητικά θα υποβάλλονται στη Δ/νση Οικονο¬ 
μικού του Υπουργείου τούτου για το σχετικό έλεγχο και 
την αναγνώριση της δαπάνης. 

Η απόφαση αυτή που ισχύει από 11.11.2000 να δημοσι- 
ευθεί στην Εφημερίδα της Κυβερνήσεως. 

Αθήνα, 11 Δεκεμβρίου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπ. Οικονομικών Δικαιοσύνης 

ΙΩΑΝ. ΚΟΥΣΟΥΛΑΚΟΣ ΠΡΟΔΡΟΜΟΣ ΑΣΗΜΙΑΔΗΣ 

Αριθ. 764 (7) 

Συνεργασία ΕΦΕΤ με τους φορείς που διενεργούν ελέγ¬ 
χους στον τομέα των τροφίμων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παραγράφου 1 του άρθρου 5 και 
των παραγράφων 2 και 4 του άρθρου 4 του ν.2741/1999 
(ΦΕΚ199Α) 

2. Τις διατάξεις του άρθρου 29Ατου Ν. 1558/1985 (ΦΕΚ 
Α' 137) «Κυβέρνηση και Κυβερνητικά Όργανα», όπως 
ισχύει 

3. Τις διατάξεις του Π.Δ. 27/1996 (ΦΕΚ Α' 19) «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης». 

4. Την ανάγκη συντονισμού της διενέργειας των ελέγ¬ 
χων στις επιχειρήσεις τροφίμων που έχει προκύψει από 
την δημιουργία σοβαρών προβλημάτων κατά τη διεξαγω¬ 
γή των παραπάνω ελέγχων από περισσότερους από ένα 
φορείς. 

5. Τις διατάξεις του π.δ. 223/2000 «Οργανισμός του Ενι¬ 
αίου φορέα Ελέγχου Τροφίμων» (ΦΕΚΑ' 192). 


6.Το γεγονός ότι με την παρούσα δεν προκαλείται δα¬ 
πάνη σε βάρος του Κρατικού Προϋπολογισμού, αποφα¬ 
σίζουμε: 

1. Οι υπηρεσίες του ΕΦΕΤ (η Κεντρική Υπηρεσία και οι 
Περιφερειακές Διευθύνσεις του) συνεργάζονται με τις 
αρμόδιες υπηρεσίες των Υπουργείων Οικονομικών, Γε¬ 
ωργίας, Υγείας και Πρόνοιας και Δημόσιας Τάξης καθώς 
και με τις αρμόδιες υπηρεσίες των νομαρχιακών αυτοδι¬ 
οικήσεων και του Γενικού Χημείου του Κράτους που 
ασκούν έλεγχο στον τομέα των τροφίμων. Ο συντονισμός 
της συνεργασίας του ΕΦΕΤ με τις υπηρεσίες των νομαρ¬ 
χιακών αυτοδιοικήσεων γίνεται από τις Περιφερειακές Δι¬ 
ευθύνσεις του. 

2. Οι παραπάνω υπηρεσίες διενεργούν προγράμματα 
έκτακτων ή συστηματικών ελέγχων τα οποία καταρτίζο¬ 
νται σύμφωνα με την επόμενη παράγραφο της παρούσας 
και παραγγέλλονται από τον ΕΦΕΤ. 

3. Τα προγράμματα ελέγχου καταρτίζονται σε συνερ¬ 
γασία με όλες τις υπηρεσίες της παραγράφου 1 της πα¬ 
ρούσας. Για την κατάρτισή τους λαμβάνονται υπόψη οι 
ιδιαίτερες συνθήκες της κάθε νομαρχίας, όπως το είδος 
και ο αριθμός των επιχειρήσεων, οι εποχιακές ή έκτακτες 
ανάγκες και ο τουρισμός σε κάθε περιοχή. Λαμβάνονται 
επίσης υπόψη οι επιταγές ή συστάσεις της Ευρωπαϊκής 
Ένωσης στο πλαίσιο κοινοτικών συντονισμένων προ¬ 
γραμμάτων ή των αναγκών του συστή ματος ταχείας προ¬ 
ειδοποίησης (αΙθίΊ εγείοπι). 

4. Όλα τα προγράμματα ελέγχου διεξάγονται βάσει 
ολοκληρωμένων πρωτοκόλλων ελέγχων τα οποία περι¬ 
λαμβάνουν σαφείς και λεπτομερείς οδηγίες για το σύ¬ 
στημα επιθεωρήσεων και εργαστηριακών ελέγχων και τα 
οποία οι υπηρεσίες του ΕΦΕΤ διαθέτουν στις παραπάνω 
εμπλεκόμενες υπηρεσίες. 

5. Η διεξαγωγή των παραπάνω προγραμμάτων μπορεί 
να ανατίθεται από τις αρμόδιες υπηρεσίες του ΕΦΕΤ σε 
κλιμάκια που συγκροτούνται από υπαλλήλους των αρμο¬ 
δίων υπηρεσιών της παραγράφου 1 με τη συμμετοχή και 
υπαλλήλων του ΕΦΕΤ. Η σύνθεση των παραπάνω κλιμα¬ 
κίων ανά ειδικότητα ελεγκτών, ο αριθμός των μελών τους 
και η απαιτούμενη εκπαίδευση καθορίζονται από τον 
ΕΦΕΤ βάσει των εκάστοτε αναγκών, του είδους των ελεγ¬ 
χόμενων επιχειρήσεων και της συχνότητας διενέργειας 
των ελέγχων. 

6. Τα αποτελέσματα όλων των προγραμμάτων ελέγχου 
(επιθεωρήσεων και εργαστηριακών αναλύσεων) που κα¬ 
ταρτίζονται και διενεργούνται σύμφωνα με τα παραπάνω, 
αποστέλλονται στις περιφερειακές υπηρεσίες του ΕΦΕΤ 
από τις νομαρχιακές αυτοδιοικήσεις. 

7. Ο ΕΦΕΤ εποπτεύει, συντονίζει και ενημερώνει όλες 
τις εμπλεκόμενες υπηρεσίες για την διενέργεια των ελέγ¬ 
χων που προγραμματίζονται. Σε περίπτωση έκτακτης 
ανάγκης (διατροφικής κρίσης) η αρμόδια υπηρεσία του 
ΕΦΕΤ (Τμήμα Άμεσης Αντιμετώπισης Κινδύνων της Διεύ¬ 
θυνσης Εργαστηριακών Ελέγχων) αναλαμβάνει τον συ¬ 
ντονισμό όλων των εμπλεκομένων φορέων και υπηρεσιών 
για την διενέργεια όλων των απαιτούμενων ελέγχων. 

8. Οι αστυνομικές, λιμενικές και λοιπές αρχές και υπη¬ 
ρεσίες υποχρεούνται να συνδράμουν άμεσα τις αρμόδιες 
υπηρεσίες για την διενέργεια των ελέγχων, όταν τους ζη¬ 
τηθεί. 

9. Μέχρι την έκδοση των προβλεπομένων κοινών 
υπουργικών αποφάσεων της παραγράφου 8 του άρθρου 

6 του Ν. 2741/99, οι μέχρι σήμερα συναρμόδιες υπηρε¬ 
σίες ή φορείς των Υπουργείων Οικονομικών, Υγείας και 
Πρόνοιας, Γεωργίας και Δημόσιας Τάξης υποχρεούνται 
να ενημερώνουν τον ΕΦΕΤ για κάθε εντολή ελέγχου ή άλ¬ 
λη ενέργεια που σχετίζεται με τους διενεργούμένους από 
τις υπηρεσίες των Νομαρχιακών Αυτοδιοικήσεων ελέγ¬ 
χους στα τρόφιμα. 

10. Ο ΕΦΕΤ συνεργάζεται με φορείς του Δημοσίου ή 
του ευρύτερου δημόσιου τομέα και με άλλα νομικά πρό¬ 
σωπα ιδιωτικού δικαίου με συναφή δραστηριότητα με το 
αντικείμενο του ΕΦΕΤ, με πανεπιστημιακά ή άλλα ιδρύμα¬ 
τα για την διαμόρφωση και εφαρμογή προγραμμάτων 
ελέγχου σε κάθε περίπτωση και ιδίως σε περιπτώσεις 
έκτακτης ανάγκης ή εξειδικευμένων αναγκών ελέγχου. 
Με τους παραπάνω φορείς καθώς και με ειδικούς επιστή¬ 
μονες από το εσωτερικό ή την αλλοδαπή συνεργάζεται 
επίσης για την εφαρμογή προγραμμάτων επιδημιολογι- 
κών και άλλων ερευνών ή προγραμμάτων εκπαίδευσης. Η 
παραπάνω συνεργασία πραγματοποείται και με την σύ¬ 
σταση ειδικών επιτροπών διατομεακών ή συντονισμένων 
δράσεων που συγκροτούνται με απόφαση του Υπουργού 
Ανάπτυξης μετά από γνώμη των τυχόν συναρμόδιων 
Υπουργών. 

11.0 ΕΦΕΤ πραγματοποιεί προγράμματα εκπαίδευσης 
και μετεκπαίδευσης προσωπικού των υπηρεσιών των νο¬ 
μαρχιακών αυτοδιοικήσεων, σε θέματα που αφορούν τις 
εξελίξεις της επιστήμης των τροφίμων, τις νέες απαιτή¬ 
σεις των ελέγχων για την ασφάλεια των τροφίμων και την 
ισχύουσα νομοθεσία για τα θέματα αυτά. Οι νομαρχιακές 
αυτοδιοικήσεις οφείλουν να διευκολύνουν την συμμετο¬ 
χή των υπαλλήλων τους στα παραπάνω εκπαιδευτικά 
προγράμματα. 

12. Ο Γενικός Γραμματέας κάθε περιφέρειας στα όρια 
της οποίας εκτείνεται η κατά τόπον αρμοδιότητα κάθε Πε¬ 
ριφερειακής Διεύθυνσης του ΕΦΕΤ εποπτεύει και συντο¬ 
νίζει τη συνεργασία των υπηρεσιών του ΕΦΕΤ με τις υπη¬ 
ρεσίες των Νομαρχιακών Αυτοδιοικήσεων οι οποίες περι¬ 
λαμβάνονται στην ίδια Περιφέρεια. Οι Νομαρχιακές 
Αυτοδιοικήσεις έχουν την υποχρέωση να παρέχουν κάθε 
δυνατή συνδρομή στο έργο του ΕΦΕΤ σύμφωνα με την 
διάταξη της παραγράφου 2 του άρθρου 4 του ν. 
2741/1999 και με άλατα παραπάνω. Σύμφωνα με την ίδια 
διάταξη οι Γενικοί Γραμματείς των Περιφερειών μπορούν 
να ασκούν κατά περίπτωση, μετά από σχετική εξουσιοδό¬ 
τηση του Υπουργού Ανάπτυξης, την αρμοδιότητα επο- 
πτείας και των Περιφερειακών Διευθύνσεων του ΕΦΕΤ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 23 Νοεμβρίου 2000 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 


Αριθ. 5421.5/00 (8) 

Καθορισμός ύψους επιδόματος οίκοι ενδιαίτησης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 15του ΠΔ 894/81 «Περί της 
παρεχόμενης εις τους ησφαλισμένουςτου Οίκου Ναύτου 
Προστασίας» (Α' 226) όπως τροποποιήθηκε και συμπλη¬ 


ρώθηκε από τις διατάξεις του άρθρου 13 του ΠΔ 296/35 
(ΑΊ09). 

β. Τις διατάξεις του εδαφίου (α) τηςπαρ. 3 του άρθρου 
22 του Ν. 2362/95 «Περί Δημοσίου Λογιστικού, ελέγχου 
των δαπανών του Κράτους κλπ» (Α' 247) 
γ. Τις διατάξεις του άρθρου 4 του ΠΔ 79/90 «Περί τρο¬ 
ποποίησης οργανισμού Υπουργείου Οικονομικών και Ορ¬ 
γανισμού Νομαρχιών» (Α'37). 

δ. Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081 /92 (Α' 154), όπως 
αντικαταστάθηκε από το άρθρο 1 παρ. 2α του Ν. 2469/97 
(Α' 38). 

ε. Τηναριθμ. 1039386/441/Α0006/21.4.2000 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β' 571). 

στ. Την απόφαση της αριθμ. 4566/24/12.7.2000 (θέμα 
3ο) συνεδρίασης του Διοικητικού Συμβουλίου του Οίκου 
Ναύτου. 

ζ. Το αριθμ. 36034/554/31.10.2000 έγγραφοτου Υπουρ¬ 
γείου Εθνικής Οικονομίας, με το οποίο συμφωνεί για την 
αύξηση του αναφερόμενου στο θέμα επιδόματος, 
η. Το γεγονός ότι με την απόφαση αυτή προκαλείται δα¬ 
πάνη σε βάρος του προϋπολογισμού του Ο. Ν. συνολικού 
ποσού των εξήντα έξι εκατομμυρίων τετρακοσίων είκοσι 
χιλιάδων (66.420.000) δρχ περίπου που θα καλυφθεί από 
τις εγγεγραμμένες πιστώσεις στον ΚΑ 0681, αποφασί¬ 
ζουμε: 

1. Καθορίζουμε το ύψος του επιδόματος οίκοι ενδιαίτη¬ 
σης που παρέχει ο Οίκος Ναύτου στους ασφαλισμένους 
του, στο ποσό των δραχμών σαράντα οκτώ χιλιάδων 
(48.000) ανά μήνα. 

2. Η παρούσα ισχύει από την 24.3.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Δεκεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΔΡΥΣ ΧΡΗΣΤΟΣ ΠΑΠΟΥΤΣΗΣ 


Αριθ. 5436.4/1/00 (9) 

Τροποποίηση του Κανονισμού Οργάνωσης και Λειτουρ¬ 
γίας της Εστίας Ναυτικών. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 92/73 "Περί ιδρύ- 
σεωςτης Εστίας Ναυτικών" (ΦΕΚ169/Α/73), όπως τροπο¬ 
ποιήθηκε και ισχύει σήμερα. 

2. Τις διατάξεις του άρθρου 19του Ν. 458/76 "Περίανα- 
διαρθρώσεως των υπηρεσιών και των θέσεων του πολιτι¬ 
κού προσωπικού του ΝΑΤ και ετέρων Ιδρυμάτων Εμπορι¬ 
κού Ναυτικού και ρυθμίσεως συναφών τινών θεμάτων" 
(ΦΕΚ 280/Α/76). 

3. Την αριθμ. 30216/79/1.3.79 απόφαση ΥΕΝ "Περί 
εγκρίσεως Κανονισμού Οργανώσεως και λειτουργίας της 
Ε.Ν." (ΦΕΚ278 Β/79), όπως τροποποιήθηκε και ισχύει σή¬ 
μερα. 

4. Το απόσπασμα πρακτικών του ΔΣ/ΕΝ της 24ης/ 
16.12.99 συνεδρίασης, αποφασίζουμε: 

Εγκρίνουμετιςτροποποιήσειςτωνάρθρων4,10,14,19, 

24 του Κανονισμού Οργάνωσης και Λειτουργίας της 
Εστίας Ναυτικών όπως αποφασίσθηκαν από το Διοικητι¬ 
κό Συμβούλιο κατά την 24η /16.12.1999 συνεδρίασή του 
ως κατωτέρω: 

1. Το άρθρο 4 του ως άνω Κανονισμού αντικαθίσταται 
ως ακολούθως: 

«Άρθρο 4 

1. Οι Προϊστάμενοι των Τμημάτων ασκούν όλες τις αρ¬ 
μοδιότητες του Τμήματος στο οποίο προϊστανται, όπως 
αυτές καθορίζονται στα οικεία άρθρα του παρόντος Κα¬ 
νονισμού. 

2. Οι αναπληρωτές Τμηματάρχες του Τμήματος Οικο¬ 
νομικής Διαχείρισης έχουν την ευθύνη της καλής εκτέλε¬ 
σης όλων των επί μέρους εργασιών του Τμήματος όπως 
προβλέπονται από τη νομοθεσία σε σχέση με το εφαρμο¬ 
ζόμενο λογιστικό σχέδιο. 

Ειδικότερα ο ένας εκ των αναπληρωτών έχει την ευθύ¬ 
νη όλωντων εργασιώντης παρ. Ατού άρθρου 10 και ο έτε¬ 
ρος εξ αυτών όλωντωνεργασιώντηςπαρ. Βτου ιδίου άρ¬ 
θρου του παρόντος Κανονισμού και πρόσθετα καθήκοντα 
του αντικειμένου ευθύνης τους, που το Διοικητικό Συμ¬ 
βούλιο της Εστίας Ναυτικών τους αναθέτει, ανάλογα με 
τις οργανωτικές εξελίξεις της Εστίας και των απαιτήσεων 
που προκύπτουν κάθε φορά. 

3. Σε περίπτωση απουσίας ή κωλύματος Τμηματάρχη ή 
μη κάλυψηςτης θέσης αυτής, την ευθύνη για τις εργασίες 
του Τμήματος έχει ο Διευθυντής της Εστίας Ναυτικών". 

2. Το άρθρο 10 του Κανονισμού αντικαθίσταται ως ακο¬ 
λούθως: 

"Άρθρο 10 

Α. 1. Η κατάρτιση του ετήσιου Προϋπολογισμού της 
Εστίας Ναυτικών και η επί τη βάσει αυτού οικονομική δια¬ 
χείριση , η σύνταξη του Ισολογισμού και Απολογισμού και 
οι παντός είδους σχετικές με αυτά εισηγήσεις προς το Δι¬ 
οικητικό Συμβούλιο της Εστίας. 

2. Ο τελικός έλεγχος και η υπογραφή όλων των εκδιδο- 
μένωνπαραστατικώντης οικονομικής διαχείρισης (γραμ¬ 
ματίων είσπραξης, ενταλμάτων πληρωμής, δελτίων συμ- 
ψηφιστικών εγγράφων κ.α.) 

3. Η σύνταξη της αλληλογραφίας του Τμήματος. 

4. Η παρακολούθηση των Τραπεζικών Λογαριασμών, 
των εισπραττομένων πόρων και των διαθεσίμων της 
Εστίας Ναυτικών και οι σχετικές εισηγήσεις προς το Διοι¬ 
κητικό Συμβούλιο της Εστίας. 

5. Ο έλεγχος των πινάκων πορείας δαπανών και η εισή¬ 
γηση για τις απαραίτητες διορθώσεις τους στη διάρκεια 
της χρήσης με αναμόρφωση του Προϋπολογισμού εφ’ 
όσον απαιτείται. 

6. Η σύνταξη των φορολογικών δηλώσεων ΦΠΑ, ΦΜΥ 
(περιοδικών και εκκαθαριστικών), ΦΜΑΠ και η κατ’ έτος 
σύνταξη και υποβολή αρμοδίως της δήλωσης Φόρου Ει¬ 
σοδήματος της Εστίας. 

7. Η μισθοδοσία όλου του προσωπικού της εστίας. 

8. Η παρουσίαση των οικονομικών πεπραγμένων της 


Εστίας Ναυτικών προς τις κατά νόμο αρμόδιες ελεγκτικές 
υπηρεσίες και προβλεπόμενους φορείς. 

9. Κάθε άλλη συναφής προς τις αρμοδιότητες της πα- 
ρούσης παραγράφου εργασία της εστίας Ναυτικών. 

Β. 1. Η κατάρτιση του Προϋπολογισμού του ΕΛΟΕΝ, η 
σύνταξη του Ισολογισμού και Απολογισμού και οι παντός 
είδους εισηγήσεις σχετικές με αυτά εισηγήσεις προς το 
Διοικητικό Συμβούλιο. 

2. Η σύνταξη της αλληλογραφίας του Τμήματος που 
αφορά ειδικά την κίνηση των πόρων-παροχών (εισπράξε- 
ων-πληρωμέςτου ΕΛΟΕΝ). 

3. Η παρακολούθηση των Τραπεζικών Λογαριασμών 
των εισπραττομένων πόρων καιτωνδιαθεσίμωντου ΕΛΟ¬ 
ΕΝ και οι παντός είδους εισηγήσεις προς το Διοικητικό 
Συμβούλιο. 

4. Ο έλεγχος των πινάκων πορείας δαπανών και η εισή¬ 
γηση για τις απαραίτητες διορθώσεις τους στη διάρκεια 
της χρήσης με αναμόρφωση του Προϋπολογισμού εφ’ 
όσον απαιτείται. 

5. Η παρουσίαση των οικονομικών πεπραγμένων του 
ΕΛΟΕΝ προς τις κατά νόμο αρμόδιες ελεγκτικές υπηρε¬ 
σίες και προβλεπόμενους φορείς. 

Κάθε άλλη συναφής προς τις αρμοδιότητες της πα¬ 
ρούσας παραγράφου εργασία του ΕΛΟΕΝ". 

3. Το πρώτο εδάφιο της παραγράφου 2 άρθρου 14 
όπως τούτο ισχύει αντικαθίσταται ως ακολούθως: 

"2. Για τον προγραμματισμό των αδειών του προσωπι¬ 
κού, υποβάλλονται στη Διεύθυνση της Εστίας Ναυτικών 
από 10 έως και 30 Απριλίου κάθε χρόνου αιτήσεις των ερ¬ 
γαζομένων που αναφέρουν το χρόνο στον οποίο επιθυ¬ 
μούν να λάβουν την άδειά τους". 

4. Η περίπτωση στ'της παραγρ. 1 άρθρου 19 όπως ισχύ¬ 
ει αντικαθίσταται ως εξής: 

"στ. Δύο (2) θέσεις αναπληρωτή Τμηματάρχη οικονομι¬ 
κής διαχείρισης". 

5. Οι παράγραφοι 1 και 2 του άρθρου 24 αντικαθίσταται 
ως εξής: 

"1. Πειθαρχικές ποινές που επιβάλλονται στο προσωπι¬ 
κό είναι οι προβλεπόμενες από την εργατική νομοθεσία. 

2. Τις πειθαρχικές ποινές τις επιβάλλει το Διοικητικό 
Συμβούλιο μετά από εισήγηση του Διευθυντή, ενώ τις ποι¬ 
νές της προφορικής και γραπτής επίπληξης, μπορεί να τις 
επιβάλλει και ο Διευθυντής". 

6. Από τις διατάξεις της παρούσας προκαλείται οικονο¬ 
μική επιβάρυνση η οποία βαρύνει τον Προϋπολογισμό 
της εστίας Ναυτικών. 

7. Η ισχύς των παραπάνω τροποποιήσεων αρχίζει από 
τη δημοσίευση της παρούσας στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Δεκεμβρίου 2000 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























